नेदरल्यान्ड महिला राष्ट्रिय फुटबल टोली
नेदरल्यान्ड महिला राष्ट्रिय फुटबल टोली () अन्तर्राष्ट्रिय फुटबल प्रतियोगिताहरूमा नेदरल्यान्डको प्रतिनिधित्व गर्ने एक राष्ट्रिय फुटबल टोली हो। यो शाही नेदरल्यान्ड फुटबल सङ्घ र युरोपेली फुटबल महासङ्घको नियन्त्रणमा रहेको छ। टोलीको प्रमुख प्रशिक्षक पूर्व राष्ट्रिय खेलाडी सरिना विगमान हुन्। सन् २०१७ को युरोपेली प्रतियोगिताको उपाधि हात पार्नु टोलीको सबैभन्दा उल्लेखनीय उपलब्धि हो भने यसका साथै टोली सन् २०१९ फिफा विश्वकपमा उपविजेता बनेको थियो। 

नेदरल्यान्डेली फुटबल सङ्घले सन् २००९ मा, युरोपेली प्रतियोगिता आयोजना गर्न आवेदन दिएको थियो जसमा यसको उद्देश नेदरल्यान्डमा महिला फुटबल अगाडि ल्याउने रहेको थियो। तथापि, मतको आधारमा फिनल्यान्डलाई आयोजक राष्ट्रिय चुनिएको थियो।खेलको हिसाबले, टोली महिला युरो कपको लागि लागि छनोट भएको थियो र यसरी यसले पहिलो पटक एउटा ठूलो प्रतियोगितामा भाग लिएको थियो।क्वार्टर फाइनलमा फ्रान्सलाई  पेनाल्टीमा ५-४ ले पराजित गरेपछि सेमीफाइनल पुगेको टोली अङ्ग्रेजी टोलीसँग २-१ ले पराजित भएको थियो।

सन् २०११ विश्वकपका लागि छनोट हुँदा टोलीले नर्वे, बेलारूस, स्लोभाकिया र म्यासेडोनियासँग प्रतिस्पर्धा गरेको थियो। छनोट खेलमा टोलीले म्यासेडोनियालाई १३-१ को फराकिलो गोल अन्तरले पराजित गरेको थियो जुन टोली सर्वाधिक गोल अन्तर मध्ये एक हो। सन् २०१३ युइएफए महिला युरोको आयोजनाको लागि निवेदन दिएको थियो जहाँ उक्त संस्करणलाई स्विडेनले आयोजना गरेको थियो। छनोट खेलमा, टोलीले इङ्ल्यान्ड, सर्बिया, स्लोभेनिया र क्रोएसियासँग प्रतिस्पर्धा गरेको थियो। छनोट खेलमा, इङ्ल्यान्डसँग पराजित भएको टोलीले उक्त समूहको उपविजेता बन्दै प्रतियोगितामा प्रवेश पाएको थियो।

युरो २०१७ को उपाधि जितेको टोलीले खेलमा, डेनमार्क, इङ्ल्यान्ड, नर्वे र स्विडेनलाई पराजित गरेको थियो जहाँ टोली १० बाट ७औँ वरियतामा पुगेको थियो। सन् २०१९ फिफा महिला विश्वकप उपविजेता बनेसँग‌ै टोली तेस्रो स्थानमा पुगेको थियो जहाँ टोली पहिलो पटक ओलम्पिकमा छनोट भएको थियो। सन् २०२२ महिला युरो प्रतियोगिताको लागि टोली २३ अक्टोबर २०२० मा, छनोट भएको थियो।

सन्दर्भ सामग्रीहरू

बाह्य कडीहरू 

  (नेदरल्यान्डेलीमा)
 फिफामा जानकारी पृष्ठ

नेदरल्यान्ड महिला राष्ट्रिय फुटबल टोली
युरोपेली महिला राष्ट्रिय फुटबल टोलीहरू
युइएफए महिला प्रतियोगिता विजेता देशहरू